**ПРИЛОЖЕНИЕ № 3**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**КРИТЕРИИ, ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

в открита процедура по ЗОП за възлагане на обществена поръчка с предмет:

**„Разработване на софтуер за управление на база данни, който ще групира предприятията според техния рисков потенциал“**

от проект BG05M9OP001-3.004 „Оптимизация и иновации в ИА ГИТ“

**1. Същност.**

1. Оценяването и класирането на офертите на участниците се извършва по критерия „ИКОНОМИЧЕСКИ НАЙ-ИЗГОДНАТА ОФЕРТА”, въз основа на оптимално съотношение качество/цена съгласно чл. 70, ал. 2, т. 3 от ЗОП. Оценяването и класирането на постъпилите оферти ще се извърши в съответствие с изискванията на ЗОП.

2. Настоящата методика за определяне на комплексната оценка на офертите представлява съвкупност от правила, посредством, които ще се оцени съответствието между изискванията на възложителя и предоставените оферти, с оглед определяне на предложението, което ще удовлетвори потребностите на възложителя по оптимален, ефективен и ефикасен начин.

3. На комплексна оценка съгласно чл. 70, ал. 2, т. 3 от ЗОП, подлежат офертите на участници в процедурата, които не са отстранени от участие в процедурата.

4. Участниците, чиито технически и ценови предложения не отговарят на изискванията на Възложителя, ще бъдат отстранени, поради несъответствие с условията, поставени от възложителя.

5. Класирането на офертите се извършва по низходящ ред на получената обща оценка, изчислена на база показателите за оценка, като на първо място се класира офертата с най-висока обща оценка. Оценките по отделните показатели се представят в числово изражение с точност до втория знак след десетичната запетая.

6. Показателите и относителна тежест в комплексната оценка са описани в настоящата документация.

7. Цените се предлагат в български лева, без включен ДДС, до втория знак след десетичната запетая.

8. В случай, че комплексните оценки на две или повече оферти са равни се прилагат разпоредбите на чл. 58 от ППЗОП.

9. Оценките на участниците по критериите, формиращи общата оценка на техническите показатели – показател „Организация за изпълнение на поръчката”, се поставят въз основа на обща експертна оценка на членовете на комисията за съответния участник, в която писмено се мотивират поставените точки, с цел осигуряване на прозрачност и равнопоставеност.

Оценяването на офертите, които отговарят на предварително обявените от възложителя условия и са допуснати до разглеждане и оценяване, ще бъде извършено съгласно критерия „икономически най-изгодна оферта въз основа на оптимално съотношение качество/цена”, както следва:

**2**. **Комплексната оценка (КО)** на всеки участник се получава като сума от оценките на офертата по следните два показателя:

- **Показател „Организация за изпълнение на поръчката” (ОП) с максимален брой точки 100 и относителна тежест в комплексната оценка – 70 % (0,70).**

- **Показател „Ценово предложение” (ЦП) с максимален брой точки 100 и относителна тежест в комплексната оценка – 30 % (0,30).**

**Комплексната оценка на офертите се формира по следната формула:**

**КО = 0,7 х ОП +0,3 х ЦП**

където:

**КО** е комплексната оценка на конкретната оферта на участника;

**ОП** е оценката по показателя „Организация за изпълнение на поръчката” на участника.

**0,7** е относителната тежест на показателя ОП в крайната оценка.

**ЦП** е оценката по показателя „Ценово предложение” на участника.

**0,3** е относителната тежест на показателя ЦП в крайната оценка.

**Максималната стойност на комплексната оценка (КО) е 100 точки.**

**3. Определяне на оценките по всеки показател:**

**3.1. Показателят „Организация за изпълнение на поръчката” (ОП), с максимален брой точки 100 -** представлява оценка на Техническото предложение за изпълнение на поръчката на участника в съответствие с изискванията на Възложителя, заложени в Техническата спецификация за постигане на заложените цели и очакваните резултати. В Техническото предложение за изпълнение на поръчката се изисква от участника да представи своята цялостна концепция за организация и изпълнение на всички етапи и дейности съгласно Техническата спецификация на Възложителя.

|  |  |
| --- | --- |
| **Присъждани точки (брой) в резултат на експертната оценка на Организация за изпълнение на поръчката:** | **Качествено ниво на организацията за изпълнение, установено въз основа на оценка на Техническото предложението за изпълнение на поръчката** |
| **20** | Предложението за изпълнение на поръчката отговаря на всички изисквания на Възложителя, посочени в Техническата спецификация. |
| **10** | **При наличие в Техническото предложение за изпълнение на поръчката на следното обстоятелство:**  В предложения от участника подход за изготвяне на детайлна техническа спецификация (системен проект) са посочени отделните стъпки, методи и инструменти, които ще използва за осигуряване на крайния резултат - специфицирани всички изисквания към Софтуера за управление на рисковия потенциал. |
| **10** | **При наличие в Техническото предложение за изпълнение на поръчката на следното обстоятелство:**  Участникът е предложил подход за софтуерна разработка, като е посочил необходимите инструменти за следене на прогреса на развитие на системата и разпределение на задачите, процедурите по управление на програмния код и процедура/система за документиране и управление на софтуерните грешки/несъответствия/проблеми. |
| **10** | **При наличие в Техническото предложение за изпълнение на поръчката на следното обстоятелство:**  Участникът е направил анализ на функционалните изисквания и е специфицирал модулите, които ще бъдат реализирани за изпълнение на изискванията. |
| **15** | **При наличие в Техническото предложение за изпълнение на поръчката на следното обстоятелство:**  Участникът е предложил детайлно описание на начина и подхода за обучение на 340 служителя на Възложителя (съгласно Дейност 2), включващо примерен график и програма за обученията, описание на предложените хотели и зали за обучение. |
| **10** | **При наличие в Техническото предложение за изпълнение на поръчката на следното обстоятелство:**  Участникът е посочил как избраната от него методологията за управление на проекти ще бъде приспособена към настоящата поръчка за успешното управление на проекта, което включва управление на дейности, ресурси, време, качество. |
| **25** | **При наличие в Техническото предложение за изпълнение на поръчката на следното обстоятелство:**  Участникът е предложил работещ прототип, отговарящ на изискванията на техническата спецификация, демонстриращ неговото предложение за реализация на системата и начина за работа с нея. Участникът е приложил към прототипа в техническото предложение:   * разпечатка на всички входни и резултатни екрани, които се визуализират чрез разработката; * описание на последователността от стъпки, които водят до визуализация на всеки от екраните, както и конкретните данни, които следва да се въведат, за да се получи визуализирания резултат; * описание на използваните технологии за реализация на прототипа; * посочване на интернет адрес на разработката, на който да могат да бъдат проследени описаните по-горе функционалности. |

Присъждането на точки се извършва по следния начин: 20 точки получава Техническото предложение, което отговаря на минималните (всички) изисквания на Възложителя посочени в Техническата спецификация. В случай, че Техническото предложението не отговаря на изискванията на Възложителя, офертата не се допуска до оценка, а участникът се отстранява. За наличието на всяко едно обстоятелство в Техническото предложението за изпълнение на поръчката посочено в таблицата, допълнително се присъждат посочените за него точки.

**3.2.** **Показател „Ценово предложение” (ЦП) с максимален брой точки 100 и относителна тежест в комплексната оценка – 30 % (0,30), се изчислява по формулата:**

**ЦПn = C min/C n X 100, където:**

**ЦПn е показателят за цена на n-тия участник;**

**C min е най-ниската предложена цена от участник в процедурата, без начислено ДДС;**

**C n е предложената цена от n-тия участник в процедурата, без начислено**

**ДДС;**

**За този показател (ЦП) се присъждат максимум 100 точки.**

**Забележка:** За настоящата Методика, използваните в нея думи следва да се разбират съгласно значението им в „Речник на българския език - БАН". Ако получените оценки (комплексна, техническа, финансова или точкова оценка) не са цели числа, а десетични дроби, те следва да се закръглят до втория знак след десетичната запетая.